Լուբնա Օլայան

**Լուբնա Սուլիման Ալ-Օլայան** (, ), սաուդացի գործարար, «Olayan Financing Company» կազմակերպության նախկին գլխավոր տնօրեն և փոխնախագահ։

## Կարիերա
Նա եղել է և «Saudi Hollandi Bank»-ի (այժմ ՝ «Alawwal Bank») տնօրենների խորհուրդների կազմում, ինչպես նաև «Rolls-Royce Holding» և «Citigroup» ընկերությունների միջազգային խորհրդատվական խորհուրդների կազմում։

Օլայանը եղել է «Olayan Financing Company» («OFC») հոլդինգային ընկերության գլխավոր գործադիր տնօրենը Սաուդյան Արաբիայում և Մերձավոր Արևելքում մինչև 2019 թվականի մայիսի 1-ը, երբ նրան փոխարինել է Ջոնաթան Ֆրանկլինը։ Նա խմբի տնօրենների խորհրդի անդամ է իր եղբոր՝ Խալեդի և քույրերի՝ Հայաթի և Հութամի հետ։ Ենթադրվում է, որ այս մասնավոր ընտանիքի կարողությունը գերազանցում է 10 միլիարդ դոլարը։ Խումբը հիմնադրվել է 1947 թվականին նրա հոր՝ հանգուցյալ գործարար Սուլեյման Ս.-ի կողմից։ «Olayan Group»-ը մասնավոր բազմազգ ձեռնարկություն է, որը զբաղվում է բաշխման, արտադրության, ծառայությունների և ներդրումների ոլորտներում։ «OFC»-ն գործում, ակտիվորեն մասնակցում է ավելի քան 40 ընկերությունների հետ, հաճախ համագործակցելով առաջատար բազմազգ ընկերությունների հետ։ Կազմակերպությունը նաև Սաուդյան և տարածաշրջանային ֆոնդային շուկաների խոշորագույն ներդրողներից մեկն է։ 2019 թվականի ապրիլին Օլայանը հայտարարեց «Olayan Financing Company»-ի գործադիր տնօրենի պաշտոնից հեռանալու մասին։

2019 թվականի հունիսի 16-ին Օլայանը նշանակվել է Սաուդյան-բրիտանական բանկի («SABB») վարչության նախագահ, ինչը նրան Սաուդյան Արաբիայում դարձրել է առաջին բանկ գլխավորող կինը։ 2020 թվականին նա վերանշանակվել է երեք տարի ժամկետով և ստանձնել է այդ պաշտոնը «SABB»-ի և «Alawwal Bank»-ի միաձուլումից հետո։ 2023 թվականի հունվարին նա կրկին վերընտրվել է տնօրենների խորհրդի նախագահի պաշտոնում ևս երեք տարի ժամկետով։

## Այլ գործունեություն
Օլայանը միացել է «INSEAD» բիզնես-դպրոցի տնօրենների խորհրդին 2005 թվականի դեկտեմբերին և 1997 թվականի մարտից հանդիսանում է նրա միջազգային խորհրդի անդամ։ 2007 թվականի ապրիլին նա ընտրվել է Կոռնելի համալսարանի հոգաբարձուների խորհրդի անդամ։ 2006 թվականի ապրիլին Օլայանը միացել է նաև «Էֆֆաթ» քոլեջի խորհրդատվական խորհրդին, որը մասնավոր շահույթ չհետապնդող քոլեջ է աղջիկների համար Սաուդյան Արաբիայի Ջիդդա քաղաքում։ Նա նաև «Alfanar» կազմակերպության տնօրենների խորհրդի անդամ է։ 2002 թվականի հունվարից «Արաբական միտք» հիմնադրամի հոգաբարձուների խորհրդի անդամ է։ 2005 թվականի հունիսին Օլայանն ընտրվել է «Դաունի համախտանիշ» բարեգործական ասոցիացիայի խորհրդի անդամ։ Սա շահույթ չհետապնդող կազմակերպություն, որը հիմնված է Ալ-Ռիադում։ Նա նաև նշանակվել է «Աբդալլահ թագավորի անվան գիտության և տեխնոլոգիաների համալսարանի» հոգաբարձուների խորհրդի կազմում։ 2018 թվականի հունիսին նա ընտրվել է որպես Մասաչուսեթսի տեխնոլոգիական ինստիտուտի կորպորացիայի անդամ։ 2010 թվականին նա արժանացել է «Կոռնելի տարվա ձեռներեց» մրցանակին։ 2014 թվականի դրությամբ նա Ֆորբս ամսագրի վարկածով աշխարհի ամենաազդեցիկ կանանց ցանկում զբաղեցրել է 86-րդ տեղը։ Օլայանը Համաշխարհային տնտեսական ֆորումի հոգաբարձուների խորհրդի անդամ է։

## Անձնական կյանք
Նա ամուսնացած է Միացյալ Նահանգների միջազգային իրավաբան Ջոն Քսեֆոսի հետ ունի երեք դուստր։ Նա սաուդացի միլիարդատեր գործարար Սուլեյման Օլայանի դուստրն է։

## Ծանոթագրություններ

## Արտաքին հղումներ
*Lubna Olayan, Bio, Arab Bankers Association of North America
*Mrs. Lubna S. Olayan, Bios, Board of Trustees, King Abdullah University of Science and Technology
*Alfanar, The first venture philanthropy organization focussing on the Arab Region
*Interview in the Arab News http://www.arabnews.com/?page=1&section=0&article=20250&d=10&m=11&y=2002
* "A Saudi Vision for Growth" - 2004 speech at the Jeddah Economic Forum https://archive.today/20040216021905/http://www.saudi-us-relations.org/newsletter2004/saudi-relations-interest-01-21.html
 
Կատեգորիա:Կին գործարարներ